pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีรับทราบข้อมูลประชาชนช่วยแจ้งเบาะแส การกระทำผิดเกี่ยวกับโควิด-19 ผ่าน 1111 แล้วกว่า 237 เรื่อง
วันเสาร์ที่ 23 มกราคม 2564
นายกรัฐมนตรีรับทราบข้อมูลประชาชนช่วยแจ้งเบาะแส การกระทําผิดเกี่ยวกับโควิด-19 ผ่าน 1111 แล้วกว่า 237 เรื่อง
นายกรัฐมนตรีรับทราบข้อมูลประชาชนช่วยแจ้งเบาะแส การกระทําผิดเกี่ยวกับโควิด-19 ผ่าน 1111 แล้วกว่า 237 เรื่อง
วันที่ 23 ม.ค.64 นายอนุชา บูรพชัยศรี โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบข้อมูลที่ประชาชนช่วยแจ้งเบาะแส เรื่องแรงงานเข้าเมืองผิดกฎหมาย บ่อนการพนัน และกิจกรรมใด ๆ ที่จะสุ่มเสี่ยงให้เกิดการแพร่ระบาดไวรัสโควิด-19 ผ่าน 1111 ทั้ง 5 ช่องทางแล้วเป็นจํานวนถึง 237 เรื่อง
ทั้งนี้ สํานักงานปลัดสํานักนายกรัฐมนตรี ได้รายงานการรับแจ้งเบาะแสเกี่ยวกับการกระทําความผิดหรือปล่อยปละละเว้นการกระทําผิดกฎหมาย บ่อน ค้าประเวณี แรงงานผิดกฎหมาย รวมทั้งเรื่องราวร้องทุกข์ขอความช่วยเหลือ สอบถามข้อมูล เสนอความคิดเห็น หรือข้อเสนอแนะเกี่ยวกับโควิด-19 ผ่านทั้ง 5 ช่องทาง 1111 ได้แก่ 1) สายด่วน 1111 2) ตู้ ปณ. 1111 ทําเนียบรัฐบาล 3) เว็บไซต์ www.1111.go.th 4 แอปพลิเคชัน PSC1111 5 ) จุดบริการประชาชน 1111 ทําเนียบรัฐบาล ตั้งแต่วันที่ 7 -22 มกราคม 2564 จํานวน 32,245 เรื่อง แบ่งเป็นเบาะแสแรงงานเข้าเมืองผิดกฎหมาย 25 เรื่อง เบาะแสบ่อนการพนัน 132 เรื่อง เบาะแสการไม่ปฏิบัติตามข้อกําหนดตามความในมาตรา 9 แห่ง พ.ร.ก. ฉุกเฉินฯ 80 เรื่อง ส่วนอีกจํานวน 32,008 เรื่องนั้น เป็นการที่ประชาชนได้แจ้งเรื่องร้องทุกข์ขอความช่วยเหลือ รวมถึงสอบถามข้อมูล เสนอความคิดเห็นหรือข้อเสนอแนะทั่วไปเกี่ยวกับโควิด-19
โดยขอให้ประชาชนผู้ให้ข้อมูล/แจ้งเบาะแส วางใจและมั่นใจว่ารัฐบาลได้ให้ความสําคัญกับการคุ้มครองผู้แจ้งเบาะแส โดยจะปกปิดชื่อผู้แจ้ง กําหนดเป็นเรื่องลับ ไม่ให้ผู้แจ้งต้องได้รับภัยจากการแจ้งเบาะแสหรือการให้ข้อมูล
โฆษกประจําสํานักนายกรัฐมนตรีกล่าวว่า นายกรัฐมนตรียังเน้นถึงประสิทธิภาพกระบวนการส่งข้อมูลเบาะแส โดยให้แจ้งข้อมูลและเบาะแสการเข้าเมืองผิดกฎหมาย แรงงานผิดกฎหมาย ไปยังคณะกรรมการตรวจสอบการกระทําความผิดกรณีการเข้าเมืองผิดกฎหมายเป็นเหตุให้เกิดการแพร่ระบาดของโรคติดเชื้อไวรัสโคโรนา 2019 ส่วนข้อมูลและเบาะแสเกี่ยวกับบ่อนการพนันให้แจ้งคณะกรรมการตรวจสอบการกระทําความผิดกรณีสถานที่เล่นการพนันเป็นเหตุให้เกิดการแพร่ระบาดของโรคติดเชื้อไวรัสโคโรนา 2019 ในส่วนข้อมูลการกระทําผิดกฎหมายหรือไม่ปฏิบัติตามมาตรา 9 พ.ร.ก. ฉุกเฉินฯ จะส่งไปยังส่วนศูนย์ปฏิบัติการด้านความมั่นคง (ศปม.) ซึ่งมีกองบัญชาการทหารสูงสุดและสํานักงานตํารวจแห่งชาติ เป็นหน่วยปฏิบัติ รวมทั้งศูนย์บริหารสถานการณ์โควิด-19 กระทรวงมหาดไทย ซึ่งทั้งหมดนี้ให้รายงานผลการดําเนินงานให้นายกรัฐมนตรีทราบในทุกระยะด้วย
รัฐบาลไทย-ข่าวทำเนียบรัฐบาล-ท่องเที่ยวจับมือสาธารณสุข เร่งเพิ่มจำนวนผู้ประกอบการ ให้บริการตามมาตรฐานการท่องเที่ยววิถีใหม่ รองรับการฟื้นฟูเศรษฐกิจหลังโควิด-19
วันเสาร์ที่ 23 มกราคม 2564
ท่องเที่ยวจับมือสาธารณสุข เร่งเพิ่มจํานวนผู้ประกอบการ ให้บริการตามมาตรฐานการท่องเที่ยววิถีใหม่ รองรับการฟื้นฟูเศรษฐกิจหลังโควิด-19
ท่องเที่ยวจับมือสาธารณสุข เร่งเพิ่มจํานวนผู้ประกอบการ ให้บริการตามมาตรฐานการท่องเที่ยววิถีใหม่ รองรับการฟื้นฟูเศรษฐกิจหลังโควิด-19
วันที่ 23 ม.ค.64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า ควบคู่ไปกับมาตรการควบคุมการแพร่ระบาดของโรคติดเชื้อจากไวรัสโคโรนา 2019 (โควิด-19) พล.อ.ประยุทธ์ จันทร์โอชา นายกรัฐมนตรี ได้มีนโยบายให้ทุกหน่วยงานเตรียมความพร้อมในทุกด้านเพื่อรองกับกับมาตรการของรัฐบาลที่จะออกมาเพื่อฟื้นฟูเศรษฐกิจที่ได้รับผลกระทบจากโควิด-19
ในส่วนของภาคการท่องเที่ยวนั้น ล่าสุดกระทรวงการท่องเที่ยวและกีฬา โดยการท่องเที่ยวแห่งประเทศไทย (ททท.) ได้ร่วมมือกับกระทรวงสาธารณสุข หน่วยงานภาครัฐและเอกชนเร่งดําเนินโครงการมาตรฐานความปลอดภัยด้านสาธารณสุข Amazing Thailand Safety & Health Administration (SHA) ซึ่งเป็นโครงการที่กระตุ้นให้ผู้ประกอบการในอุตสาหกรรมท่องเที่ยวปรับปรุงสถานประกอบการให้สอดคล้องกับการท่องเที่ยววิถีใหม่ หรือ New Normal ยกระดับมาตรฐานการท่องเที่ยวควบคู่กับมาตรฐานด้านสุขภาพอนามัย
สําหรับการตรวจประเมินตามมาตรฐานความปลอดภัยด้านสุขอนามัย SHA ดําเนินการใน 2 แนวทาง คือ การตรวจโดยคณะกรรมการตรวจประเมิน และการสํารวจความพึงพอใจของลูกค้า เมื่อผู้ประกอบการที่สมัครเข้าร่วมโครงการผ่านการตรวจสอบจะได้รับตราสัญลักษณ์ SHA ในสถานประกอบการ
น.ส.ไตรศุลี กล่าวว่า ททท. ได้รายงานให้คณะกรรมการนโยบายการท่องเที่ยวแห่งชาติทราบว่า ตั้งแต่ เริ่มเปิดตัวโครงการเมื่อวันที่ 25 พ.ค. 2563 เป็นต้นมา มีสถานประกอบการในภาคการท่องเที่ยวสมัครเข้าร่วมโครงการทั้งสิ้น 9,894 แห่ง ผ่านการประเมินและได้รับตราสัญลักษณ์ SHA แล้ว 7,950 แห่ง หรือคิดเป็น 80.35%
กลุ่มกิจการที่สมัครร่วมโครงการและผ่านการประเมินมากที่สุด 5 ลําดับแรก ได้แก่ 1. โรงแรมและที่พักสถานที่จัดการประชุม ร่วมโครงการ 3,747 แห่ง ผ่านการประเมิน 2,991แห่ง คิดเป็น 79.82% 2.ภัตตาคาร/ร้านอาหาร เข้าร่วมโครงการ 2,688 แห่ง ผ่านการประเมิน 2,128 แห่ง คิดเป็น 78.86% 3. บริษัทนําเที่ยว ร่วมโครงการ 1,103 แห่ง ผ่านการประเมิน 868 แห่ง คิดเป็น 78.69%
สําหรับปี 2564 ททท. และกระทรวงสาธารณสุขมีเป้าหมายว่า จะเพิ่มจํานวนผู้ประกอบการที่ได้รับมาตรฐาน SHA ให้ได้มากที่สุด มีการสร้างโอกาสทางการตลาดให้แก่ผู้ประกอบการที่ได้รับตราสัญลักษณ์ SHA ในด้านของนักท่องเที่ยวทั้งไทยและต่างชาติจะมีการสร้างความเข้าใจเกี่ยวกับมาตรฐานที่ทางการดําเนินการอยู่เพื่อสร้างความเชื่อมั่นทั้งในสินค้าและบริการท่องเที่ยวของไทย
“SHA เป็นมาตรฐานที่เหมือนสัญลักษณ์แสดงว่าผู้ประกอบการในภาคท่องเที่ยวได้ปรับปรุงทั้งสินค้าและบริการโดยมีมาตรฐานด้านสาธารณสุขเป็นหัวใจหลัก ซึ่งจะเป็นมาตรการสําคัญในการป้องกันการแพร่ระบาดของโรคโควิด-19 สร้างความเชื่อมั่นให้กับนักท่องเที่ยว เป็นกลไกสําคัญสําหรับการฟื้นฟูภาคการท่องเที่ยวในระยะต่อไป” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-วาระการออมแห่งชาติเดินหน้าฉลุย นายกฯ ชื่นชมทุกฝ่ายร่วมมือ ยอดสมาชิก กอช. แตะ 2.4 ล้านคน เป็นนักเรียน แสนกว่าราย
วันเสาร์ที่ 23 มกราคม 2564
วาระการออมแห่งชาติเดินหน้าฉลุย นายกฯ ชื่นชมทุกฝ่ายร่วมมือ ยอดสมาชิก กอช. แตะ 2.4 ล้านคน เป็นนักเรียน แสนกว่าราย
วาระการออมแห่งชาติเดินหน้าฉลุย นายกฯ ชื่นชมทุกฝ่ายร่วมมือ ยอดสมาชิก กอช. แตะ 2.4 ล้านคน เป็นนักเรียน แสนกว่าราย
วันที่ 23 ม.ค.64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่รัฐบาลได้กําหนดให้การออมเป็นวาระแห่งชาติ ผนวกกับเป้าหมายร้อยละ 60 ของประชากรวัยทํางานเตรียมความพร้อมทางการเงินเพื่อใช้ในวัยเกษียณ การส่งเสริมให้ประชาชนมีการออมอย่างเป็นระบบตั้งแต่ในวัยเยาว์ และในกลุ่มผู้มีอาชีพอิสระจึงเป็นหัวใจสําคัญ ซึ่งนายกรัฐมนตรีได้ติดตามการบูรณาการการทํางานของหน่วยงานที่เกี่ยวข้องอย่างต่อเนื่อง และได้ชื่นชมผลงานการขับเคลื่อนในเรื่องดังกล่าวเพราะประสบความสําเร็จอย่างมาก ทั้งนี้ กองทุนการออมแห่งชาติ (กอช.) ได้เป็นหน่วยงานหลักที่ส่งเสริมการออมในกลุ่มผู้ฝากรายย่อย โดยรัฐออกเงินสมทบ 50% - 100% ตามจํานวนเงินฝากและช่วงอายุของสมาชิก เริ่มออมตั้งแต่ 50 บาทต่อเดือน จํานวนสมาชิก กอช. นับจากปี 59 จนถึงสิ้นปี 63 มีเพิ่มขึ้นอย่างมาก จาก 4 แสนคน เป็นมากกว่า 2.4 ล้านคน อาชีพที่สนใจสมัครสูงสุดคือ อาชีพเกษตร 48% ผู้ประกอบอาชีพอิสระ 31% อาชีพค้าขาย 6%
นอกจากจํานวนสมาชิกที่เพิ่มขึ้นเนื่องจากมีการทํางานร่วมกับหน่วยงานระดับท้องถิ่น ในการอํานวยความสะดวกให้ประชาชนสามารถสมัครสมาชิกได้ ที่อําเภอ คลังจังหวัด สถาบันการเงินชุมชน ตัวแทน กอช. ประจําหมู่บ้าน ทางกอช. ยังจับมือกับธนาคารออมสินทําสมุดเงินออมให้กับสมาชิก เพื่ออํานวยความสะดวกเรื่องการอัพเดทความเคลื่อนไหวของเงินออม ซึ่งสมาชิกสามารถติดต่อขอรับสมุดเงินออมสะสม (Passbook) ได้ที่ธนาคารออมสินทุกสาขาทั่วประเทศ มากไปกว่านั้น สําหรับกลุ่มเป้าหมายเยาวชนเพื่อสร้างนิสัยการออมและรู้จักวางแผนการเงินตั้งแต่วัยเรียน กอช. ได้ลงนามความร่วมมือกับกระทรวงศึกษาธิการ ซึ่งขณะนี้ ได้นําร่องกับโรงเรียนในสังกัดสํานักงานคณะกรรมการการศึกษาขั้นพื้นฐานแล้ว จํานวน 119 โรงเรียน และมีนักเรียนนักศึกษาเป็นสมาชิก ร้อยละ 6 ของจํานวนสมาชิกทั้งหมด ทั้งนี้ เมื่อจบการศึกษาแล้วนักเรียนสามารถออมเงินต่อได้ และสามารถนําเงินออมไปลดหย่อนภาษีได้เมื่อเข้าทํางาน
นางสาวรัชดา กล่าวเพิ่มเติมว่า การแพร่ระบาดของโควิด-19 ทําให้เราตระหนักว่าการมีเงินออมไว้ใช้ยามฉุกเฉินเป็นเรื่องจําเป็นมาก การสร้างนิสัยการออมและการมีทักษะการวางแผนการเงินจึงเป็นเรื่องที่นายกรัฐมนตรีให้ความใส่ใจ และอยากให้ประชาชนมีพื้นฐานที่ดีในเรื่องนี้ มากไปกว่านั้น สําหรับสมาชิก กอช. ที่ในช่วงนี้ไม่สามารถส่งเงินออมอย่างต่อเนื่องได้ ทาง กอช. ได้ยืนยันว่า สิทธิในการเป็นสมาชิกยังคงสภาพเดิม อย่างไรก็ตาม ควรส่งเงินออมสะสมอย่างน้อย 1 ครั้งต่อปี เพื่อรับเงินสมทบเพิ่มจากรัฐ ตามช่วงอายุของสมาชิก
รัฐบาลไทย-ข่าวทำเนียบรัฐบาล-ปลัดวธ.บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง”
วันศุกร์ที่ 22 มกราคม 2564
ปลัดวธ.บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง”
ปลัดวธ.บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง”
วันที่ ๒๑ มกราคม ๒๕๖๔ เวลา ๑๐.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม บันทึกเทปรายการ“เล่าเรื่องไทยๆ กับ สายสวรรค์ ขยันยิ่ง” โดยมีผู้บริหารกระทรวงวัฒนธรรม และเจ้าหน้าที่ที่เกี่ยวข้อง ร่วมชมการบันทึกเทป ณ บริเวณห้องโถง ชั้น ๑ กระทรวงวัฒนธรรม
โดยรายการจะออกอากาศระหว่างเดือนมกราคม - มีนาคม ๒๕๖๔ ทางสถานีโทรทัศน์ช่อง ๓ HD (๓๓)
รัฐบาลไทย-ข่าวทำเนียบรัฐบาล-ปลัดวธ.เป็นประธานประชุมคณะทำงานดำเนินโครงการกระตุ้นและส่งเสริมเศรษฐกิจฐานรากด้วยการพัฒนาผลิตภัณฑ์วัฒนธรรมชุมชนไทย
วันศุกร์ที่ 22 มกราคม 2564
ปลัดวธ.เป็นประธานประชุมคณะทํางานดําเนินโครงการกระตุ้นและส่งเสริมเศรษฐกิจฐานรากด้วยการพัฒนาผลิตภัณฑ์วัฒนธรรมชุมชนไทย
ปลัดวธ.เป็นประธานประชุมคณะทํางานดําเนินโครงการกระตุ้นและส่งเสริมเศรษฐกิจฐานรากด้วยการพัฒนาผลิตภัณฑ์วัฒนธรรมชุมชนไทย
วันที่ ๒๒ มกราคม ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานประชุมคณะทํางานดําเนินโครงการกระตุ้นและส่งเสริมเศรษฐกิจฐานรากด้วยการพัฒนาผลิตภัณฑ์วัฒนธรรมชุมชนไทย (Community Cultural Product of Thailand) กระทรวงวัฒนธรรม ครั้งที่ ๑/๒๕๖๔ โดยมีนายประสพ เรียงเงิน รองปลัดกระทรวงวัฒนธรรม ผู้บริหารกระทรวงวัฒนธรรม และผู้แทนจากหน่วยงานที่เกี่ยวข้องเข้าร่วม ณ ห้องแถลงข่าวชั้น ๑ กระทรวงวัฒนธรรม
รัฐบาลไทย-ข่าวทำเนียบรัฐบาล-ผู้ช่วยรมว.วธ. เป็นประธานเปิดงานคอนเสิร์ตการกุศล "ธารน้ำใจสู่ ชรัมภ์ เทพชัย”
วันศุกร์ที่ 22 มกราคม 2564
ผู้ช่วยรมว.วธ. เป็นประธานเปิดงานคอนเสิร์ตการกุศล "ธารน้ําใจสู่ ชรัมภ์ เทพชัย”
ผู้ช่วยรมว.วธ. เป็นประธานเปิดงานคอนเสิร์ตการกุศล "ธารน้ําใจสู่ ชรัมภ์ เทพชัย”
วันที่ ๒๒ มกราคม ๒๕๖๔ เวลา ๑๔.๓๐ น. นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดงานคอนเสิร์ตการกุศล "ธารน้ําใจสู่ ชรัมภ์ เทพชัย” เพื่อหารายได้ช่วยเหลือศิลปิน ชรัมภ์ เทพชัย ให้ได้รับกําลังใจ และดําเนินชีวิตได้ตามปกติ โดยมี นายธานินทร์ อินทรเทพ นายกสมาคมนักร้องแห่งประเทศไทยในพระราชูปถัมภ์ฯ พล.ต.หญิง คุณหญิงอัสนีย์ เสาวภาพ ประธานสภาสังคมสงเคราะห์ ร.ต.ท. ดร.มนัส โนนุช ประธานมูลนิธิมิราเคิล ออฟไลฟ์ นายยืนยง โอภากุล (แอ๊ด คาราบาว) น้าโย่ง เชิญยิ้ม พร้อมศิลปินเพลงลูกกรุง อาทิ วินัย พันธุรักษ์ สมศรี ม่วงเขียว อุเทน พรหมมินทร์ และแขกผู้มีเกียรติร่วมงาน ณ Splendid Studio บริษัท เอ็น ชานเนล (ไทยแลนด์) จํากัด กรุงเทพมหานคร
รัฐบาลไทย-ข่าวทำเนียบรัฐบาล-กระทรวงเกษตรฯ เร่งหาแนวทางช่วยเหลือเกษตรกรผู้ปลูกกล้วยไม้และผู้ส่งออกกล้วยไม้ เนื่องจากสถานการณ์ COVID-19
วันศุกร์ที่ 22 มกราคม 2564
กระทรวงเกษตรฯ เร่งหาแนวทางช่วยเหลือเกษตรกรผู้ปลูกกล้วยไม้และผู้ส่งออกกล้วยไม้ เนื่องจากสถานการณ์ COVID-19
กระทรวงเกษตรฯ เร่งหาแนวทางช่วยเหลือเกษตรกรผู้ปลูกกล้วยไม้และผู้ส่งออกกล้วยไม้ เนื่องจากสถานการณ์ COVID-19
วันศุกร์ที่ 22 มกราคม 2564 นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการบริหารจัดการกลุ่มสินค้ากล้วยไม้ ไม้ดอกไม้ประดับ ครั้งที่ 1/2564 ณ ห้องประชุม 7 กรมส่งเสริมการเกษตร โดยที่ประชุมรับทราบผลการดําเนินการ ปี 2563 และพิจารณาแผนยุทธศาสตร์การพัฒนากล้วยไม้ โดยแผนฯ ปี 2564 ใช้งบประมาณ 101.217 ล้านบาท และเพิ่มเติมแผนการพัฒนาคุณภาพกล้วยไม้ไทยให้ได้มาตรฐานเพิ่มมากขึ้นเพื่อเตรียมความพร้อมยกระดับคุณภาพกล้วยไม้ไทยให้มีความได้เปรียบด้านการตลาด และปรับแผนการตลาดในประเทศให้มีช่องทางการจําหน่ายมากขึ้น เพื่อให้ได้ผลเชิงประจักษ์ตามเป้าประสงค์ของแผนยุทธศาสตร์กล้วยไม้ ปี 2563 – 2565 และสอดรับกับสถานการณ์ปัจจุบันมากยิ่งขึ้น
สําหรับการการแก้ไขปัญหาของเกษตรกรและผู้ส่งออกกล้วยไม้ในช่วงสถานการณ์ COVID -19 ที่ผ่านมา การส่งออกกล้วยไม้ตัดดอกของไทยมีมูลค่าลดลงจากปีที่ผ่านมา ร้อยละ 37.4 เนื่องจากมีการเปลี่ยนแปลงตลาดส่งออก ที่ประชุมเสนอแนวทางสนับสนุนในด้านการขยายตลาดในประเทศ โดยเพิ่มช่องทางการกระจายสินค้าทั้งออนไลน์และออฟไลน์ ส่งเสริมเกษตรกรให้ปรับตัวการผลิตให้มีความหลากหลายของสินค้าเพื่อลดความเสี่ยง ประสานงานโครงการดําเนินการต่าง ๆ ที่เกี่ยวข้อง เช่น โครงการกล้วยไม้สัญจร โครงการงานกาชาดของจังหวัด โครงการงบพัฒนาจังหวัดฯ เป็นต้น เพิ่มการประชาสัมพันธ์ส่งเสริมการนํากล้วยไม้ไทยไปใช้ในการประดับตกแต่งในโอกาสต่าง ๆ ของหน่วยงานราชการและรัฐวิสาหกิจทุกหน่วยงาน เพื่อสร้างการรับรู้ถึงคุณค่าอัตลักษณ์ การใช้ประโยชน์ และสร้างอุปสงค์ของกล้วยไม้ภายในประเทศให้เพิ่มมากขึ้นด้านการเงิน พิจารณาแนวทางการสนับสนุนสินเชื่อดอกเบี้ยต่ําและการพักหนี้ ด้านแรงงานประสานกับกระทรวงแรงงาน เพื่ออํานวยความสะดวกสําหรับการจ้างแรงงานต่างด้าว ด้านการขนส่งกระทรวงคมนาคม โดย ทอท. ได้มีการหารือแนวทางการลดค่าใช้จ่าย การเพิ่มพื้นที่โกดังในท่าอากาศยาน และเพิ่มอากาศยานให้สอดคล้องกับอุปทานการขนส่ง ทั้งนี้ ที่ประชุมมีมติให้ตั้งคณะทํางานเพื่อศึกษาผลกระทบในการจ่ายเงินค่าชดเชยแก่เกษตรกรผู้ปลูกกล้วยไม้ เพื่อพิจารณาแนวทางให้การช่วยเหลือตามข้อเรียกร้องของเกษตรกรต่อไป
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ดีอีเอส ร่วมเวทีรัฐมนตรีอาเซียนด้านดิจิทัล ครั้งที่ ๑ กับคู่เจรจา หนุนความร่วมมือพัฒนาด้านดิจิทัลในภูมิภาคอาเซียนต่อเนื่อง
วันศุกร์ที่ 22 มกราคม 2564
ผู้ช่วยรัฐมนตรีฯ ดีอีเอส ร่วมเวทีรัฐมนตรีอาเซียนด้านดิจิทัล ครั้งที่ ๑ กับคู่เจรจา หนุนความร่วมมือพัฒนาด้านดิจิทัลในภูมิภาคอาเซียนต่อเนื่อง
ผู้ช่วยรัฐมนตรีฯ ดีอีเอส ร่วมเวทีรัฐมนตรีอาเซียนด้านดิจิทัล ครั้งที่ ๑ กับคู่เจรจา หนุนความร่วมมือพัฒนาด้านดิจิทัลในภูมิภาคอาเซียนต่อเนื่อง
เมื่อวันพฤหัสบดีที่ ๒๒ มกราคม ๒๕๖๔ นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม เข้าร่วมการประชุมรัฐมนตรีอาเซียนด้านดิจิทัล ครั้งที่ ๑ ร่วมกับ คู่เจรจา ผ่านระบบการประชุมทางไกล ณ ห้องประชุม Brain Storming สํานักงานพัฒนาธุรกรรมทางอิเล็กทรอนิกส์ โดยมีรัฐมนตรีจากประเทศสมาชิกอาเซียน ๑๐ ประเทศ กับ คู่เจรจา ได้แก่ จีน ญี่ปุ่น สาธารณรัฐเกาหลี อินเดีย สหรัฐอเมริกา และสหภาพโทรคมนาคมระหว่างประเทศ (ITU) รวมทั้งรองเลขาธิการอาเซียนเข้าร่วมการประชุมฯ โดยมีมาเลเซียทําหน้าที่ประธานการประชุมฯ
การประชุม ADGMIN ครั้งที่ ๑ กับคู่เจรจาในครั้งนี้ได้ให้ความสําคัญกับการรับมือกับการแพร่ระบาดของโรคโควิด – ๑๙ และลดผลกระทบทางเศรษฐกิจจากการแพร่ระบาด การส่งเสริมการใช้ประโยชน์จากเทคโนโลยีสารสนเทศและการสื่อสาร (ICT) การส่งเสริมการเข้าถึงโครงสร้างพื้นฐานด้านดิจิทัล การพัฒนาเทคโนโลยี 5G การพัฒนาบุคคลากรด้านดิจิทัล รวมถึงการรักษาความมั่นคงปลอดภัยไซเบอร์ เพื่อยกระดับความร่วมมือระหว่างอาเซียนกับคู่เจรจาบนพื้นฐานของประโยชน์ร่วมกันเพื่อขับเคลื่อนการบรรลุวิสัยทัศน์ของแผนแม่บทอาเซียนด้านดิจิทัล (ASEAN Digital Masterplan 2025: ADM 2025)
นอกจากนี้ ที่ประชุมได้มีการรับรองแผนงานความร่วมมือด้านดิจิทัลและกิจกรรมความร่วมมือระหว่างอาเซียนกับคู่เจรจาในปี ๒๕๖๔ ซึ่งให้ความสําคัญกับการพัฒนาความเชื่อมโยงด้านโครงสร้างพื้นฐาน การพัฒนาเทคโนโลยีและแอปพลิเคชัน โดยเฉพาะอย่างยิ่งการตอบสนองต่อความท้าทายและการประยุกต์ใช้เทคโนโลยีดิจิทัลให้เกิดประโยชน์สูงสุด
โอกาสนี้ ผู้ช่วยรัฐมนตรีประจํากระทรวงฯ ได้ร่วมกล่าวขอบคุณการดําเนินงานความร่วมมือกับคู่เจรจาที่มีส่วนผลักดันให้เกิดการพัฒนาด้านดิจิทัลในภูมิภาคอาเซียนอย่างต่อเนื่อง อาทิ การให้สนับสนุนผ่านการดําเนินงานของศูนย์ความร่วมมืออาเซียน – ญี่ปุ่น เพื่อพัฒนาบุคลากรความมั่นคงปลอดภัยไซเบอร์ (ASEAN – Japan Cybersecurity Capacity Building Centre: AJCCBC) การผลักดันประเด็นความร่วมมือกับสาธารณรัฐเกาหลีในการพัฒนาเมืองอัจฉริยะและเศรษฐกิจดิจิทัล รวมทั้งความร่วมมือโครงการดิจิทัลที่สําคัญระหว่างไทยกับ ITU เพื่อเพิ่มบทบาทของไทยในเวทีขององค์การระหว่างประเทศด้วย
********************
รัฐบาลไทย-ข่าวทำเนียบรัฐบาล-ครม. อนุมัติ 24,400 ล้านบาท ขับเคลื่อนการวิจัยและพัฒนานวัตกรรม ยกระดับคุณภาพชีวิตประชาชน
วันศุกร์ที่ 22 มกราคม 2564
ครม. อนุมัติ 24,400 ล้านบาท ขับเคลื่อนการวิจัยและพัฒนานวัตกรรม ยกระดับคุณภาพชีวิตประชาชน
ครม. อนุมัติ 24,400 ล้านบาท ขับเคลื่อนการวิจัยและพัฒนานวัตกรรม ยกระดับคุณภาพชีวิตประชาชน
วันที่ 22 ม.ค.64 นายอนุชา บูรพชัยศรี โฆษกประจําสํานักนายกรัฐมนตรี เผยว่าคณะรัฐมนตรีมีมติอนุมัติกรอบวงเงินงบประมาณด้านวิทยาศาสตร์ วิจัย และนวัตกรรมของประเทศประจําปีงบประมาณ พ.ศ. 2565 จํานวน 24,400 ล้านบาท ประกอบด้วยงบสนับสนุนงานเชิงกลยุทธ์ (Strategic Fund) สําหรับการทําวิจัยที่เน้นตอบโจทย์ยุทธศาสตร์ จํานวน 14,640 ล้านบาท และงบสนับสนุนงานพื้นฐาน (Fundamental Fund) สนับสนุนงานวิจัยพื้นฐาน (Basic Research Fund) และ Functional-based Research Fund เน้นสร้างความเข้มแข็งของหน่วยงานจํานวน 9,760 ล้านบาท โดยมีเป้าหมาย 4 แพลตฟอร์ม 17 โปรแกรมที่ครอบคลุมตั้งแต่การพัฒนากําลังคนการเพิ่มขีดความสามารถในการแข่งขัน การพัฒนาเชิงพื้นที่และลดความเหลื่อมล้ํา การปฏิรูประบบการอุดมศึกษา วิทยาศาสตร์ วิจัย และนวัตกรรม ไปจนถึงการแก้ไขปัญหาวิกฤติเร่งด่วนของประเทศ
ทั้งนี้ แนวทางการจัดสรรงบประมาณ เป็นแบบวงเงินรวม (Block grant) และการจัดสรรงบประมาณต่อเนื่องแบบหลายปี (Multi-year budgeting) มีการกระจายอํานาจให้หน่วยงานในระบบวิทยาศาสตร์ วิจัยและนวัตกรรม และหน่วยบริหารและจัดการทุน (Program Management Unit: PMU) เพื่อให้เกิดความคล่องตัว ยืดหยุ่นและดําเนินการได้อย่างต่อเนื่อง เน้นขับเคลื่อนการวิจัยและพัฒนานวัตกรรมของประเทศด้านต่าง ๆ ประกอบด้วย การแพทย์และสาธารณสุข เทคโนโลยีระบบคมนาคมแห่งอนาคต อุตสาหกรรม 4.0 การขจัดความยากจน ลดความเหลื่อมล้ํา การพัฒนาทักษะของทรัพยากรมนุษย์ของไทย การยกระดับผู้ประกอบการ SMEs การขับเคลื่อนเศรษฐกิจชีวภาพ เศรษฐกิจหมุนเวียนและเศรษฐกิจสีเขียว BCG และการวิจัยด้านสังคม รวมทั้งยังสอดรับกับแผนด้านวิทยาศาสตร์ วิจัยและนวัตกรรมของประเทศ พ.ศ. 2563-2565 ฉบับปรับปรุงด้วย
“ผลสําเร็จในปี 2563 ที่ผ่านมา งบประมาณด้านวิทยาศาสตร์ วิจัยและนวัตกรรม ถูกนําไปใช้เพื่อตอบโจทย์การพัฒนากําลังคน เศรษฐกิจ สังคม สาธารณสุข ทรัพยากรธรรมชาติและสิ่งแวดล้อม โดยเฉพาะในภาวะที่ประเทศเผชิญกับวิกฤติโควิด-19 อาทิ ผลงานการพัฒนาหุ่นยนต์ระบบอัตโนมัติและปัญญาประดิษฐ์เพื่อใช้ในอุตสาหกรรมการผลิตและตรวจสอบคุณภาพหน้ากากอนามัย การผลิตชุดตรวจเชื้อโควิด-19 โดยวิธี Real-Time RT-PCR จากน้ําลาย เป็นต้น” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-รัฐมนตรี 'เฉลิมชัย' รับฟังปัญหาความเดือดร้อนของเกษตรกรผู้ใช้น้ำในพื้นที่หนองจอก มีนบุรี คลองสามวา และลาดกระบัง พร้อมเข้าดำเนินการภายในเดือนเมษายนนี้ เพื่อให้มีน้ำต้นทุนเพิ่มขึ้น
วันศุกร์ที่ 22 มกราคม 2564
รัฐมนตรี 'เฉลิมชัย' รับฟังปัญหาความเดือดร้อนของเกษตรกรผู้ใช้น้ําในพื้นที่หนองจอก มีนบุรี คลองสามวา และลาดกระบัง พร้อมเข้าดําเนินการภายในเดือนเมษายนนี้ เพื่อให้มีน้ําต้นทุนเพิ่มขึ้น
รัฐมนตรี 'เฉลิมชัย' รับฟังปัญหาความเดือดร้อนของเกษตรกรผู้ใช้น้ําในพื้นที่หนองจอก มีนบุรี คลองสามวา และลาดกระบัง พร้อมเข้าดําเนินการภายในเดือนเมษายนนี้ เพื่อให้มีน้ําต้นทุนเพิ่มขึ้น
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์พร้อมด้วยนายถาวรเสนเนียมรัฐมนตรีช่วยว่าการกระทรวงคมนาคมดร.ทองเปลวกองจันทร์ปลัดกระทรวงเกษตรและสหกรณ์และผู้บริหารกระทรวงเกษตรและสหกรณ์ลงพื้นที่รับฟังปัญหาความเดือดร้อนของเกษตรกรผู้ใช้น้ําพื้นที่หนองจอกณอาคารอเนกประสงค์สหกรณ์การเกษตรหนองจอกแขวงกะทุ่มรายเขตหนองจอก
ดร.เฉลิมชัยกล่าวว่าดีใจที่วันนี้ได้มารับทราบปัญหาให้กับพี่น้องเกษตรกรในพื้นที่หนองจอกมีนบุรีคลองสามวาและลาดกระบังซึ่งเป็นพี่น้องจํานวนมากที่กระทรวงเกษตรฯจะต้องเข้ามาดูแลโดยเฉพาะพี่น้องที่ทํานาเป็นหลักโดยปัญหาที่ต้องเร่งแก้ไขในขณะนี้คือเรื่องน้ําซึ่งกระทรวงเกษตรฯพร้อมจะเข้ามาช่วยแก้ไขปัญหาดังกล่าวอย่างเร่งด่วนโดยปัจจุบันกรมชลประทานได้ดําเนินการตามนโยบายและมติครม.ในการบริหารน้ําอย่างเป็นระบบและขอยืนยันว่าจะดําเนินการแก้ไขให้มีน้ําเข้าไปในไร่นาของเกษตรกรทุกคนโดยจะเรียกอธิบดีกรมชลประทานมาร่วมกันหารือซึ่งกระทรวงเกษตรฯพร้อมเข้าดําเนินการภายในเดือนเมษายนนี้เพื่อให้มีน้ําต้นทุนเพิ่มขึ้นในหน้าแล้งอย่างไรก็ตามในนามของรัฐบาลไม่นิ่งนอนใจในการแก้ไขปัญหาให้กับพี่น้องประชาชนและจะดําเนินการแก้ไขปัญหาระยะยาวโดยต้องมีการบริหารจัดการน้ําที่ดีให้เกิดประโยชน์สูงสุดและเข้าถึงพี่น้องประชาชนให้มากที่สุดด้วย
รัฐบาลไทย-ข่าวทำเนียบรัฐบาล-ก.คลังแจง “โครงการเราชนะ” เพื่อบรรเทาภาระค่าครองชีพให้แก่ประชาชน สนับสนุนวงเงินช่วยเหลือไม่เกิน 3,500 บาทต่อคนต่อเดือน
วันศุกร์ที่ 22 มกราคม 2564
ก.คลังแจง “โครงการเราชนะ” เพื่อบรรเทาภาระค่าครองชีพให้แก่ประชาชน สนับสนุนวงเงินช่วยเหลือไม่เกิน 3,500 บาทต่อคนต่อเดือน
กระทรวงการคลังชี้แจง “โครงการเราชนะ” เพื่อบรรเทาภาระค่าครองชีพให้แก่ประชาชน สนับสนุนวงเงินช่วยเหลือไม่เกิน 3,500 บาทต่อคนต่อเดือน
วันนี้ (22 ม.ค.64) นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อํานวยการสํานักงานเศรษฐกิจการคลัง สํานักงานเศรษฐกิจการคลัง กระทรวงการคลัง ชี้แจงกรณีมีการวิจารณ์ถึง “โครงการเราชนะ” ระบุจะมีเกษตรกรตกหล่นจํานวนมากและไม่ได้รับประโยชน์ เนื่องจากการตรวจสอบตามเงื่อนไขที่กําหนดเป็นไปได้ยากเพราะไม่มีเงินเดือนประจํา และรายได้ที่แน่นอน โดยเฉพาะชาวสวนยางพารา ซึ่งแบ่งรายได้กับคนกรีด สัดส่วน 60:40 ในพื้นที่ 5-10 ไร่ และไม่ได้เจ้าของที่ดินว่า “โครงการเราชนะ” มีวัตถุประสงค์เพื่อช่วยเหลือบรรเทาภาระค่าครองชีพให้แก่ประชาชนด้วยการสนับสนุนวงเงินช่วยเหลือไม่เกิน 3,500 บาทต่อคนต่อเดือน โดยจ่ายเป็นรายสัปดาห์ เป็นระยะเวลา 2 เดือน (จ่ายเดือนกุมภาพันธ์ - เดือนมีนาคม 2564) ทั้งนี้ การคัดเลือกผู้ได้รับสิทธิ์จะคํานึงจากความสามารถในการจ่ายค่าครองชีพและการมีระบบคุ้มครองทางสังคมเป็นหลัก และการช่วยเหลือจะครอบคลุมประชาชนหลากหลายกลุ่มอาชีพ เช่น ผู้ประกอบอาชีพอิสระ หาบเร่ แผงลอย รับจ้าง เกษตรกร เป็นต้น
สําหรับคุณสมบัติผู้ได้รับสิทธิ์ มีดังนี้
- เป็นผู้มีสัญชาติไทย อายุตั้งแต่ 18 ปีบริบูรณ์ขึ้นไป
- ไม่เป็นผู้ประกันตนตามมาตรา 33 แห่งกฎหมายว่าด้วยประกันสังคม
- ไม่เป็นข้าราชการ พนักงานราชการ พนักงาน ลูกจ้าง เจ้าหน้าที่ หรือผู้ปฏิบัติงานอื่นใดในหน่วยงานของรัฐที่ได้รับค่าตอบแทนจากหน่วยงานของรัฐโดยตรง
- ไม่เป็นข้าราชการการเมืองตามพระราชบัญญัติระเบียบข้าราชการการเมือง พ.ศ. 2535 และที่แก้ไขเพิ่มเติม
- ไม่เป็นผู้รับบํานาญปกติหรือเบี้ยหวัดจากส่วนราชการ
- ไม่เป็นผู้มีเงินได้พึงประเมินเกิน 300,000 บาท ตามฐานข้อมูลที่มีล่าสุด
- ไม่มีเงินฝากรวมกันทุกบัญชีเกิน 500,000 บาท ตามฐานข้อมูลที่มีล่าสุด
ทั้งนี้หากเกษตรกรเป็นผู้มีบัตรสวัสดิการแห่งรัฐ จะได้รับวงเงินช่วยเหลือผ่านบัตรสวัสดิการแห่งรัฐทันที  ส่วนเกษตรกรที่ไม่มีบัตรสวัสดิการแห่งรัฐจะมีการตรวจสอบในกลุ่มผู้ที่มีแอปพลิเคชัน “เป๋าตัง” ที่ได้ให้ความยินยอมให้นําข้อมูลไปประมวลผลหรือเปิดเผยเพื่อดําเนินมาตรการอื่น ๆ ของรัฐได้ (กลุ่มผู้ที่มีแอปพลิเคชัน “เป๋าตัง”ฯ) ไม่ต้องลงทะเบียนใหม่ หากผ่านการตรวจสอบและคัดกรองตามคุณสมบัติข้างต้นจากฐานข้อมูลหน่วยงานภาครัฐ จะได้รับวงเงินช่วยเหลือผ่านระบบการชําระเงินอิเล็กทรอนิกส์โดยภาครัฐ (g-Wallet) แอปพลิเคชัน “เป๋าตัง” ทันที
สําหรับเกษตรกรผู้ที่ไม่มีข้อมูลอยู่ในระบบฐานข้อมูลกลุ่มผู้มีบัตรสวัสดิการแห่งรัฐและกลุ่มผู้ที่มีแอปพลิเคชัน “เป๋าตัง”ฯ ต้องลงทะเบียนเข้าร่วมโครงการผ่านเว็บไซต์ www.เราชนะ.com หากผ่านการตรวจสอบและคัดกรองตามคุณสมบัติข้างต้นจากฐานข้อมูลหน่วยงานภาครัฐ จะได้รับวงเงินช่วยเหลือผ่านระบบการชําระเงินอิเล็กทรอนิกส์โดยภาครัฐ (g-Wallet) แอปพลิเคชัน “เป๋าตัง”
ทั้งนี้ สามารถติดตามรายละเอียดเกี่ยวกับโครงการเราชนะได้ผ่านเว็บไซต์ https://www.mof.go.th/th/detail/1543205599/2021-01-20-10-40-56
---------------
รัฐบาลไทย-ข่าวทำเนียบรัฐบาล-นายกรัฐมนตรีหารือทางโทรศัพท์นายกรัฐมนตรีลาวแสดงความยินดีในโอกาสได้รับเลือกเป็นเลขาธิการใหญ่คณะบริหารงานศูนย์กลางพรรคประชาชนปฏิวัติลาว
วันศุกร์ที่ 22 มกราคม 2564
นายกรัฐมนตรีหารือทางโทรศัพท์นายกรัฐมนตรีลาวแสดงความยินดีในโอกาสได้รับเลือกเป็นเลขาธิการใหญ่คณะบริหารงานศูนย์กลางพรรคประชาชนปฏิวัติลาว
นายกรัฐมนตรีหารือทางโทรศัพท์นายกรัฐมนตรีลาวแสดงความยินดีในโอกาสได้รับเลือกเป็นเลขาธิการใหญ่คณะบริหารงานศูนย์กลางพรรคประชาชนปฏิวัติลาว
วันนี้ (22 มกราคม 2564) เวลา 10.00 น. ณ ห้องโดม ชั้น 2 ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือทางโทรศัพท์กับนายทองลุน สีสุลิด (H.E. Mr. Thongloun Sisoulith) นายกรัฐมนตรีสาธารณรัฐประชาธิปไตยประชาชนลาว เพื่อแสดงความยินดีในโอกาสที่นายกรัฐมนตรีทองลุน ได้รับเลือกให้ดํารงตําแหน่งเลขาธิการใหญ่ คณะบริหารงานศูนย์กลางพรรคประชาชนปฏิวัติลาว โดยนายอนุชา บูรพชัยศรี โฆษกประจําสํานักนายกรัฐมนตรี ได้กล่าวสรุปสาระสําคัญการหารือดังนี้
นายกรัฐมนตรีแสดงความยินดีกับการประชุมใหญ่ผู้แทนทั่วประเทศ ครั้งที่ 11 ของพรรคประชาชนปฏิวัติลาวที่สําเร็จลุล่วงด้วยดี และขอแสดงความยินดีกับท่านทองลุนที่ได้รับเลือกเป็นเลขาธิการใหญ่คณะบริหารงานศูนย์กลางพรรคประชาชนปฏิวัติลาว ซึ่งแสดงให้เห็นถึงความไว้วางใจที่ท่านได้รับจากสมาชิกพรรคประชาชนปฏิวัติลาว เป็นเสียงสะท้อนที่สําคัญอันเป็นผลจากความสําเร็จในการบริหารประเทศของท่านตลอดระยะเวลาที่ผ่านมา และเชื่อมั่นว่าท่านจะนําพาสาธารณรัฐประชาธิปไตยประชาชนลาวให้มีความเจริญรุ่งเรือง ประชาชนมีความเป็นอยู่ที่ดีขึ้น
นายกรัฐมนตรีลาวขอบคุณที่นายกรัฐมนตรีไทยแสดงความยินดี ไทย-ลาวนับเป็นมิตรประเทศที่มีความสัมพันธ์ที่ดีต่อกันเสมอมา ยืนยันจะสานต่อความสัมพันธ์ไทย-ลาวด้วยความมุ่งมั่น ต่อไป ในช่วงเวลาที่มีการแพร่ระบาดของโรคโควิด-19 ทําให้การเดินทางไปมาหาสู่กันเป็นไปได้ยาก แต่มีความปรารถนาดีต่อกันเสมอ
นายกรัฐมนตรีชื่นชมความสัมพันธ์ระหว่างไทยและลาวมาตลอดว่าเป็นมิตรประเทศที่มีความใกล้ชิด แน่นแฟ้น มายาวนาน ซึ่งทั้งสองฝ่ายได้เห็นชอบร่วมกันที่จะจัดกิจกรรมเฉลิมฉลองในโอกาสครบรอบ 70 ปี การสถาปนาความสัมพันธ์ทางการทูตระหว่างกัน ในรูปแบบที่สามารถดําเนินการได้ในปี 2564 นี้ และมอบหมายให้รัฐมนตรีว่าการกระทรวงการต่างประเทศของทั้งสองฝ่ายพิจารณากิจกรรมเฉลิมฉลองฯ เพื่อให้เป็นที่รับรู้ของสาธารณชนผ่านช่องทางต่างๆ
ในโอกาสนี้ ทั้งสองฝ่ายพร้อมให้ความร่วมมืออย่างใกล้ชิดในการดูแลการเดินทางข้ามแดนระหว่างไทย-ลาวเพื่อควบคุมการแพร่ระบาดของโรคโควิด-19 ด้วย
รัฐบาลไทย-ข่าวทำเนียบรัฐบาล-จุรินทร์ ดันแผนพัฒนาภาคใต้บูรณาการ 2 หมื่นล้าน มองยาวฟื้นหลังโควิด พัฒนาคุณภาพชีวิตและเศรษฐกิจฐานราก แปรรูปสินค้าเกษตร
วันศุกร์ที่ 22 มกราคม 2564
จุรินทร์ ดันแผนพัฒนาภาคใต้บูรณาการ 2 หมื่นล้าน มองยาวฟื้นหลังโควิด พัฒนาคุณภาพชีวิตและเศรษฐกิจฐานราก แปรรูปสินค้าเกษตร
จุรินทร์ ดันแผนพัฒนาภาคใต้บูรณาการ 2 หมื่นล้าน มองยาวฟื้นหลังโควิด พัฒนาคุณภาพชีวิตและเศรษฐกิจฐานราก แปรรูปสินค้าเกษตร
วันที่ 22 ม.ค.64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เมื่อวานนี้ (21 ม.ค.) มีการประชุมคณะอนุกรรมการบูรณาการนโยบายพัฒนาภาคใต้และภาคใต้ชายแดน ซึ่งนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์เป็นประธาน และนายนิพนธ์ บุญญามณี รัฐมนตรีช่วยว่าการกระทรวงมหาดไทยเข้าร่วมประชุมด้วย ทั้งนี้ ได้มีการพิจารณาและเห็นชอบแผนปฏิบัติการภาคใต้และภาคใต้ชายแดน และกลุ่มจังหวัดภาคใต้ ประจําปีงบประมาณ พ.ศ. 2565 สอดรับนโยบายรัฐบาลที่ให้ความสําคัญกับการบริหารเชิงพื้นที่แบบบูรณาการ การกระจายอํานาจการตัดสินใจสู่ระดับผู้ปฏิบัติ รวมถึงการส่งเสริมให้ท้องถิ่น/ภาคส่วนต่าง ๆ มีส่วนร่วมในการเสนอแนวทางเพิ่มศักยภาพทางการแข่งขันและการพัฒนาพื้นที่อย่างยั่งยืน
แผนดังกล่าวได้มีการปรับรายละเอียดให้สอดคล้องกับสถานการณ์ผลกระทบจากการแพร่ระบาดของโรคโควิด-19 และการพัฒนาในระยะยาวหลังโควิด-19 มีกรอบวงเงิน 1.98 หมื่นล้านบาท สําหรับ 650 โครงการใน 14 จังหวัดภาคใต้ และสามกลุ่มจังหวัดประกอบด้วย ภาคใต้ฝั่งอันดามัน ภาคใต้ฝั่งอ่าวไทย และภาคใต้ชายแดน ผลลัพธ์ของการดําเนินการมุ่งเป้าสู่การพัฒนาคุณภาพชีวิต การพัฒนาการท่องเที่ยวที่มีคุณภาพมาตรฐาน การพัฒนาอุตสาหกรรมเกษตรและการแปรรูป การพัฒนาอุตสาหกรรมการแปรรูปยางพาราและปาล์มน้ํามัน การบริหารจัดการทรัพยากรธรรมชาติอย่างยั่งยืน การพัฒนาโลจิสติกส์ทั้งระบบ เป็นต้น
อย่างไรก็ตาม นางสาวรัชดา กล่าวด้วยว่า แผนงานและวงเงินงบประมาณที่ได้รับการเห็นชอบแล้วนั้น จะต้องเสนอให้สํานักงบประมาณพิจารณาร่วมกับแผนปฏิบัติการภาคอื่น ๆ และกระทรวงต่าง ๆ เพื่อให้อยู่ภายใต้กรอบวงเงินงบประมาณปี 2565 ที่ ครม.อนุมัติไว้ที่ 3.1 ล้านล้านบาท อนึ่ง นายกรัฐมนตรี พล.อ.ประยุทธ์ จันทร์โอชา ได้ให้แนวทางการใช้งบประมาณของภาครัฐที่ต้องเป็นไปอย่างคุ้มค่า มีประสิทธิภาพ และสอดคล้องกับความจําเป็นในสถานการณ์ปัจจุบัน เสริมสร้างความเข้มแข็งของเศรษฐกิจฐานรากภายในประเทศ ยกระดับขีดความสามารถของประเทศเพื่อรองรับการเติบโตอย่างยั่งยืนในระยะยาว ปรับปรุงและพัฒนาปัจจัยพื้นฐานเพื่อส่งเสริมการฟื้นฟูและพัฒนาประเทศ
รัฐบาลไทย-ข่าวทำเนียบรัฐบาล-“พุทธิพงษ์” ร่วมเวที รัฐมนตรีอาเซียนด้านดิจิทัล ครั้งที่ 1 ภายใต้หัวข้อ “อาเซียน : ประชาคมที่เชื่อมโยงกัน ด้วยดิจิทัล” ผ่านการประชุมทางไกล
วันศุกร์ที่ 22 มกราคม 2564
“พุทธิพงษ์” ร่วมเวที รัฐมนตรีอาเซียนด้านดิจิทัล ครั้งที่ 1 ภายใต้หัวข้อ “อาเซียน : ประชาคมที่เชื่อมโยงกัน ด้วยดิจิทัล” ผ่านการประชุมทางไกล
“พุทธิพงษ์” ร่วมเวที รัฐมนตรีอาเซียนด้านดิจิทัล ครั้งที่ 1 ภายใต้หัวข้อ “อาเซียน : ประชาคมที่เชื่อมโยงกัน ด้วยดิจิทัล” ผ่านการประชุมทางไกล
เมื่อวันที่ 21 มกราคม 2564 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม ในฐานะหัวหน้าคณะผู้แทนไทย เข้าร่วมการประชุม รัฐมนตรีอาเซียนด้านดิจิทัล ครั้งที่ 1 (The First ASEAN Digital Ministers’ Meeting : ADGMIN) ผ่านระบบการประชุมทางไกล ซึ่งจัดขึ้นภายใต้หัวข้อหลัก “อาเซียน : ประชาคมที่เชื่อมโยงกัน ด้วยดิจิทัล” หรือ “ASEAN – a Digitally Connected Community” โดยมีรัฐมนตรีดิจิทัล จากประเทศสมาชิกอาเซียน 10 ประเทศ และรองเลขาธิการอาเซียนเข้าร่วม โดยมีมาเลเซีย ทําหน้าที่ประธานการประชุมฯ ทั้งนี้การประชุม ADGMIN ครั้งที่ 1 ถือเป็นการประชุมครั้งแรกของการเปลี่ยนผ่านจากการประชุมรัฐมนตรีอาเซียนด้านโทรคมนาคมและเทคโนโลยีสารสนเทศ (TELMIN) เป็นด้านดิจิทัล ซึ่งเป็นข้อริเริ่มของไทย โดยที่ประชุมรัฐมนตรีครั้งนี้ได้มีการรับรองแผนแม่บทอาเซียนด้านดิจิทัล ค.ศ. 2025 (ASEAN Digital Masterplan 2025: ADM 2025) โดยมุ่งให้อาเซียนบรรลุวิสัยทัศน์ ในการเป็นประชาคมชั้นนําด้านดิจิทัลที่ขับเคลื่อนด้วยเทคโนโลยี บริการดิจิทัล และระบบนิเวศ ที่ปลอดภัย ซึ่งถือเป็นทิศทางเชิงกลยุทธ์ในอีก 5 ปีข้างหน้า
โอกาสนี้ รัฐมนตรีว่าการกระทรวงฯ ได้ร่วมแลกเปลี่ยนวิสัยทัศน์เชิงนโยบายด้านการพัฒนาเทคโนโลยีสารสนเทศของไทยในหัวข้อ อาเซียน : ประชาคมที่เชื่อมโยงกันด้วยดิจิทัล โดยเน้นย้ําถึง การรับมือกับสถานการณ์โควิด – 19ด้วยการประยุกต์ใช้เทคโนโลยีและเครื่องมือด้านดิจิทัลในการควบคุมการแพร่ระบาดของโรค การบูรณาการด้านดิจิทัลร่วมกันระหว่างภาครัฐและเอกชน เพื่อยกระดับศักยภาพในการผลิตและโอกาสในการดําเนินธุรกิจอย่างครอบคลุม โดยเฉพาะ SMEs และ MSMEs ซึ่งถือเป็นรากฐานของภูมิภาคอาเซียน โดยที่ไทยตระหนักถึงความสําคัญของความร่วมมือด้านความมั่นคงปลอดภัย ไซเบอร์ในภูมิภาคอาเซียน
พร้อมกันนี้ ในประเด็นของการรับมือกับการระบาดของโควิด - 19 มาเลเซีย ประธานการประชุมฯ ได้กล่าวชื่นชมประเทศไทย โดยเฉพาะอาสาสมัครสาธารณสุขประจําหมู่บ้านซึ่งเป็นตัวอย่างที่ดีในการรับมือกับการแพร่ระบาดของโควิด – 19
***********************
รัฐบาลไทย-ข่าวทำเนียบรัฐบาล-กสร. แนะวิธีจัดประชุมตามข้อบังคับขององค์กรแรงงานในช่วงสถานการณ์ฉุกเฉินของการแพร่ระบาด COVID-19
วันเสาร์ที่ 23 มกราคม 2564
กสร. แนะวิธีจัดประชุมตามข้อบังคับขององค์กรแรงงานในช่วงสถานการณ์ฉุกเฉินของการแพร่ระบาด COVID-19
กรมสวัสดิการและคุ้มครองแรงงาน (กสร.) ออกแนวปฏิบัติให้องค์กรแรงงานดําเนินกิจกรรมที่มีความจําเป็น อาทิ การจัดประชุมใหญ่ การเลือกตั้งคณะกรรมการ เพื่อให้สอดคล้องกับข้อบังคับ และไม่ขัดต่อกฎหมายแรงงานสัมพันธ์ในช่วงสถานการณ์ฉุกเฉินของการแพร่ระบาด COVID-19
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า องค์กรแรงงาน เป็นองค์กรที่จัดตั้งขึ้นตามพระราชบัญญัติแรงงานสัมพันธ์ พ.ศ. 2518 อันจะเป็นประโยชน์ต่อทั้งนายจ้างและลูกจ้าง เพื่อสร้างสรรค์ความสัมพันธ์อันดี ที่จะนําไปสู่ความเข้าใจ ร่วมมือ ร่วมแรง แบ่งปันผลประโยชน์ร่วมกัน เช่น สหภาพแรงงาน สหพันธ์แรงงาน สภาองค์กรลูกจ้าง เป็นต้น ซึ่งจะต้องขึ้นทะเบียนกับกรมสวัสดิการและคุ้มครองแรงงาน และจัดทําข้อบังคับขององค์กรแรงงาน โดยมีกิจกรรมที่จําเป็นต้องดําเนินการ อาทิ การจัดประชุมใหญ่ การเลือกตั้งคณะกรรมการแทนคณะกรรมการที่พ้นวาระ ทั้งนี้ ปัจจุบันสถานการณ์การแพร่ระบาดของโรค COVID–19 ระลอกใหม่อาจจะเป็นอุปสรรคในการดําเนินการในกิจกรรมข้างต้นได้ ด้วยมีประกาศห้ามจัดกิจกรรมที่มีความเสี่ยงต่อการแพร่โรค ห้ามการจัดกิจกรรมในเขตพื้นที่สถานการณ์ที่กําหนดเป็นพื้นที่ควบคุม ซึ่งมีผู้เข้าร่วมเป็นจํานวนมาก และมีโอกาสติดต่อสัมผัสกันได้โดยง่าย เช่น การประชุม การสัมมนา ดังนั้น กรมจึงได้ออกแนวปฏิบัติองค์กรแรงงานตามพระราชบัญญัติแรงงานสัมพันธ์ พ.ศ. 2518 และพระราชบัญญัติแรงงานรัฐวิสาหกิจสัมพันธ์ พ.ศ. 2543 ในสถานการณ์ฉุกเฉินขึ้น เพื่อให้องค์กรแรงงานดําเนินกิจกรรมได้อย่างเหมาะสม ถูกต้อง ครบถ้วนสอดคล้องกับข้อบังคับ และไม่ขัดต่อกฎหมายแรงงานสัมพันธ์
อธิบดี กสร. กล่าวเพิ่มเติมว่า แนวปฏิบัติดังกล่าวมีสาระสําคัญ ดังนี้ 1) องค์กรแรงงานที่ดําเนินการจัดประชุมใหญ่ต้องดําเนินการให้เป็นไปตามข้อกําหนดโดยมีมาตรการทางสาธารณสุขรองรับ และการบังคับใช้มาตรการป้องกันโรค หรืออาจใช้วิธีการประชุมผ่านสื่ออิเล็กทรอนิกส์ (กรณีข้อบังคับองค์กรแรงงานกําหนดให้กระทําได้) 2) กรณีองค์กรแรงงานไม่อาจจัดประชุมใหญ่ได้ให้แจ้งกําหนดการจัดประชุมใหญ่ให้นายทะเบียนทราบล่วงหน้า โดยมิชักช้าเมื่อสามารถดําเนินการได้หรือสถานการณ์ผ่อนคลาย และประกาศแจ้งให้สมาชิกองค์กรแรงงานทราบด้วย 3) คณะกรรมการองค์กรแรงงาน ที่พ้นวาระการดํารงตําแหน่งในระหว่างที่ยังไม่อาจดําเนินการจัดประชุมใหญ่ เพื่อเลือกตั้งคณะกรรมการทดแทนให้ผู้ดํารงตําแหน่งอยู่ก่อนพ้นวาระปฏิบัติหน้าที่แทน เพื่อจัดให้มีการประชุมใหญ่และดําเนินกิจการขององค์กรแรงงานเท่าที่จําเป็นตามที่กําหนดในข้อบังคับเท่านั้น อย่างไรก็ตาม เมื่อการแพร่ระบาดของโรคติดเชื้อไวรัสโคโรนา 2019 (COVID - 19) สิ้นสุดลง หรือภาครัฐยกเลิกข้อกําหนดการห้ามจัดกิจกรรมที่มีความเสี่ยงต่อการแพร่โรคแล้ว องค์กรแรงงานควรเร่งรัดดําเนินการจัดประชุมใหญ่ตามข้อบังคับ ต่อไป
รัฐบาลไทย-ข่าวทำเนียบรัฐบาล-ธพส. เน้นมาตรการดูแลคนงานก่อสร้างกว่าพันคนป้องกันโควิด-19 เดินหน้าศูนย์ราชการเฉลิมพระเกียรติฯ โซนซี
วันศุกร์ที่ 22 มกราคม 2564
ธพส. เน้นมาตรการดูแลคนงานก่อสร้างกว่าพันคนป้องกันโควิด-19 เดินหน้าศูนย์ราชการเฉลิมพระเกียรติฯ โซนซี
ธพส. ย้ํามาตรการเข้มป้องกันการแพร่ระบาดโควิด-19 กําชับผู้รับจ้างดูแลคนงานก่อสร้างอย่างเคร่งครัด เผยความก้าวหน้าศูนย์ราชการเฉลิมพระเกียรติฯ โซนซี เดินหน้างานก่อสร้างชั้นใต้ดิน คืบหน้ากว่า 40% เป็นไปตามแผนงาน
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด หรือ ธพส. เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 ระลอกใหม่ ธพส. คํานึงถึงความปลอดภัยในการปฏิบัติงานของเจ้าหน้าที่และคนงานก่อสร้างโครงการศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ โซนซี จึงกําชับให้มีการปฏิบัติตามมาตรการในการป้องกันการแพร่ระบาดโควิด-19 พร้อมทั้งตรวจสอบเรื่องการเคลื่อนย้ายแรงงานอย่างเข้มงวด
ทั้งนี้ ภายหลังจากช่วงปีใหม่ที่ผ่านมา โครงการก่อสร้างศูนย์ราชการเฉลิมพระเกียรติ ฯ โซนซี ตระหนักและใส่ใจดูแลสุขภาวะของคนงานก่อสร้างทุกคนให้ปลอดภัยห่างไกลจากการระบาดของโรคให้มากที่สุด โดยได้เพิ่มความเข้มงวดในการตรวจคัดกรองคนงานและเจ้าหน้าที่ที่เดินทางกลับเข้าทํางาน จํานวน 1,107 คน ด้วยการตรวจวัดอุณหภูมิ ตรวจสอบประวัติการเดินทาง จํากัดให้อยู่เฉพาะภายในพื้นที่พักอาศัยและพื้นที่ทํางานที่จัดเตรียมไว้เท่านั้น รวมทั้งจัดให้มีจุดบริการเจลแอลกอฮอล์ล้างมือ และกําหนดให้สวมหน้ากากอนามัยตลอดเวลา นอกจากนี้ คนงานและเจ้าหน้าที่ทุกคนต้องเข้าร่วมประชุมเตรียมงานทุกเช้า เพื่อให้ข้อมูลการปฏิบัติตนอย่างถูกต้องตามมาตรการป้องกันการแพร่ระบาดโควิด-19 อย่างเคร่งครัด พร้อมตรวจเช็คสุขภาพเป็นประจําทุกสัปดาห์
ปัจจุบัน โครงการศูนย์ราชการเฉลิมพระเกียรติ ฯ โซนซี อยู่ระหว่างการดําเนินงานก่อสร้างชั้นใต้ดิน มีความคืบหน้ากว่า 40% ซึ่งเป็นไปตามแผนงานที่คาดการณ์ไว้ และพร้อมเปิดให้บริการได้ภายในปี 2566
รัฐบาลไทย-ข่าวทำเนียบรัฐบาล-ระวัง! ตกเป็นเหยื่อโฆษณาอาหารเสริมเกินจริง
วันศุกร์ที่ 22 มกราคม 2564
ระวัง! ตกเป็นเหยื่อโฆษณาอาหารเสริมเกินจริง
...
ปัจจุบันธุรกิจบนสื่อออนไลน์เติบโตขึ้น
โดยเฉพาะกลุ่มผลิตภัณฑ์อาหารเสริมเพื่อสุขภาพ
.
ที่ผ่านมาพบว่าการขายผลิตภัณฑ์อาหารเสริมบนสื่อออนไลน์
มักเข้าข่ายการกระทําที่ผิดกฎหมาย
เช่น โฆษณาเกินจริง ผิดวัตถุประสงค์
ดังนั้น ผู้บริโภคจึงจําเป็นต้องรู้เท่าทันผู้ขาย และกฎหมายที่เกี่ยวข้อง
.
อาหารเสริมถูกควบคุมด้วย พ.ร.บ.ยา ปี 2510
จะต้องมีเลขทะเบียน อย.
ห้ามโฆษณารักษาโรค เพราะไม่ใช่ยา
ห้ามโอ้อวดสรรพคุณเกินจริง
เช่น ใช้แล้วขาวใสภายใน 3 วัน
ใช้แล้วเพิ่มขนาดหน้าอกได้ เป็นต้น
.
หากประชาชนท่านใดพบเห็น
การโฆษณาผลิตภัณฑ์สุขภาพเกินจริง
หรือไม่ได้รับความปลอดภัย
สามารถร้องเรียนได้ที่
- สายด่วน อย.1556
- Oryor Smart Application
- สํานักงานสาธารณสุขจังหวัด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-แรงงาน – ท่องเที่ยวฯ ถกมาตรการช่วยลูกจ้างกรณีธุรกิจท่องเที่ยวปิดกิจการจากพิษโควิด-19
วันศุกร์ที่ 22 มกราคม 2564
แรงงาน – ท่องเที่ยวฯ ถกมาตรการช่วยลูกจ้างกรณีธุรกิจท่องเที่ยวปิดกิจการจากพิษโควิด-19
รัฐมนตรีว่าการกระทรวงแรงงาน ต้อนรับ รัฐมนตรีว่าการกระทรวงการท่องเที่ยวและกีฬา ในโอกาสเข้าพบเพื่อหารือมาตรการช่วยเหลือบุคลากรภาคธุรกิจท่องเที่ยวที่ได้รับผลกระทบจากโควิด-19 กรณีมีคําสั่งให้ปิดสถานที่เป็นการชั่วคราวให้ลูกจ้างได้รับสิทธิได้รับประโยชน์ทดแท
เมื่อวันที่ 22 มกราคม 2564 เวลา 15.30 น.นายสุชาติ ชมกลิ่น รัฐมนตรีว่าการกระทรวงแรงงาน ให้การต้อนรับ นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา และคณะ ในโอกาสเข้าพบรัฐมนตรีว่าการกระทรวงแรงงาน เพื่อหารือในประเด็นมาตรการช่วยเหลือบุคลากรภาคธุรกิจท่องเที่ยวที่ได้รับผลกระทบจากโควิด-19 ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน โดยมี นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย โดยรัฐมนตรีว่าการกระทรวงแรงงาน กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้กําชับให้ช่วยดูแลพี่น้องแรงงาน รวมทั้งนายจ้างผู้ประกอบการให้เหมือนคนในครอบครัว แต่ทุกสิ่งทุกอย่างต้องปฏิบัติภายใต้กรอบของกฎหมาย
นายสุชาติ กล่าวต่อว่า จากการหารือในวันนี้กระทรวงแรงงาน ได้เสนอไปว่า เรามีกฎกระทรวงการได้รับประโยชน์ทดแทนในกรณีว่างงานเนื่องจากมีเหตุสุดวิสัยโควิด-19 โดยให้สิทธิประโยชน์กรณีว่างงานแก่ผู้ประกันตนที่ไม่ได้ทํางานหรือนายจ้างไม่ให้ทํางานเนื่องจากต้องกักตัวหรือเฝ้าระวังการระบาดของโรค หรือไม่ได้ทํางานเนื่องจากนายจ้างต้องหยุดประกอบกิจการไม่ว่าทั้งหมดหรือบางส่วน เนื่องจากทางราชการมีคําสั่งให้ปิดสถานที่เป็นการชั่วคราว เพื่อป้องกันการแพร่ระบาดของโควิด-19 ทําให้ไม่สามารถประกอบกิจการได้ตามปกติ และลูกจ้างไม่ได้รับค่าจ้างในระหว่างนั้น ให้ลูกจ้างมีสิทธิได้รับประโยชน์ทดแทนกรณีว่างงานในอัตราร้อยละ 50 ของค่าจ้างรายวัน รวมกันไม่เกิน 90 วัน ซึ่งมีผลบังคับใช้มาตั้งแต่วันที่ 19 ธันวาคม 2563 ซึ่งสํานักงานประกันสังคมได้เปิดให้นายจ้างและผู้ประกันตนที่ได้รับผลกระทบยื่นขอรับประโยชน์ทดแทนโดยสามารถดาวน์โหลดแบบฟอร์มได้ที่ www.sso.go.th อยู่ในขณะนี้
“ที่ผ่านมารัฐมนตรีทุกกระทรวงทํางานกันอย่างเต็มที่และสุดความสามารถ เราทํางานแบบบูรณาการกัน ขอให้พี่น้องแรงงาน นายจ้างผู้ประกอบการมั่นใจและเชื่อมั่นว่าเราทํางานภายใต้กรอบของกฎหมาย เพื่อให้ทุกคนมีที่ยืนอย่างแข็งแรง” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-กรุงไทยพัฒนาระบบอิเล็กทรอนิกส์ ยกระดับประสิทธิภาพการให้บริการ
วันศุกร์ที่ 22 มกราคม 2564
กรุงไทยพัฒนาระบบอิเล็กทรอนิกส์ ยกระดับประสิทธิภาพการให้บริการ
ธนาคารกรุงไทย ยกระดับประสิทธิภาพการให้บริการ พัฒนาและปรับปรุงระบบอิเล็กทรอนิกส์ ส่งผลให้ลูกค้าไม่สามารถใช้บริการได้ระหว่างเวลา 00.00 – 05.00 น. ในวันอาทิตย์ที่ 24 มกราคม 2564
ธนาคารกรุงไทย ยกระดับประสิทธิภาพการให้บริการ พัฒนาและปรับปรุงระบบอิเล็กทรอนิกส์ ส่งผลให้ลูกค้าไม่สามารถใช้บริการได้ระหว่างเวลา 00.00 – 05.00 น. ในวันอาทิตย์ที่ 24 มกราคม 2564 โดยมีรายละเอียดดังนี้
• แอปพลิเคชัน Krungthai NEXT เป๋าตัง เป๋าตุง และถุงเงิน
• บริการแจ้งเตือน บริการแจ้งเตือนอัตโนมัติผ่านโทรศัพท์มือถือ และ Krungthai Connext บริการแจ้งเตือนเงินเข้า-ออกบัญชีกรุงไทย และ G-wallet บนแอปเป๋าตัง ผ่านไลน์
• บริการเว็บไซต์และแพลตฟอร์มต่างๆ Krungthai Website Krungthai Contact Center Krungthai NPA Website Krungthai Internet Banking Krungthai Corporate Online Krungthai CO-OP Krungthai PromptPay Digital Health Platform Healthcare Payment กรุงไทย เติมบุญ บริการชําระเงินผ่าน Alipay และ Wechat บริการช่องทางชําระเงินบนหน้าเว็บไซต์ และบริการจองซื้อหลักทรัพย์ออนไลน์
• บริการบัตร Krungthai Verified by Visa Krungthai Fleet Card Krungthai Cash Card Krungthai IPAC Krungthai Travel Card บริการอายัดบัตร และบริการเปิดใช้งานบัตรและบริการบัตรเงินอิเล็กทรอนิกส์
รวมทั้ง Krungthai ATM/ADM บริการโอนเงินผ่านช่องทางอิเล็กทรอนิกส์ บริการหักบัญชีอัตโนมัติ เครื่องรูดบัตรอิเล็กทรอนิกส์ บริการรับชําระค่าสินค้าและบริการ บริการคืนภาษีมูลค่าเพิ่มให้นักท่องเที่ยว ธนาคารขออภัยในความไม่สะดวก สอบถามข้อมูลเพิ่มเติมได้ที่ Krungthai Contact Center หมายเลข 02 111 1111
ทีม Marketing Strategy
โทร. 0-2208-4174-8
รัฐบาลไทย-ข่าวทำเนียบรัฐบาล-ขยายเวลาคุมราคาสินค้าป้องกันโควิด-19 อีก 1 ปี
วันศุกร์ที่ 22 มกราคม 2564
ขยายเวลาคุมราคาสินค้าป้องกันโควิด-19 อีก 1 ปี
...
ด้วยสถานการณ์โรคโควิด-19 ที่ยังคงแพร่ระบาดอยู่
รัฐบาลจึงได้ขยายเวลาควบคุมราคาสินค้าป้องกันโควิด-19 ออกไปอีก 1 ปี จากเดิมที่จะสิ้นสุดวันที่ 4 ก.พ. 64
เพื่อลดภาระค่าใช้จ่ายประชาชนในการป้องกันโรค
.
โดยรายการสินค้าควบคุมเพิ่มเติมในปี 2564
มีทั้งสิ้น 4 รายการ คือ หน้ากากอนามัย เจลล้างมือ
ผ้าสปันบอนด์ และเศษกระดาษ
.
สาเหตุที่ต้องกําหนดรายการสินค้าควบคุม
ก็เพื่อให้รัฐสามารถกํากับดูแลและควบคุมราคาสินค้าได้
โดยเฉพาะสินค้าที่ใช้ในการป้องกันโรคโควิด-19
ให้มีปริมาณเพียงพอ ในราคาที่เหมาะสมและเป็นธรรม
.
ดังนั้น หน้ากากอนามัยทางการแพทย์ที่ผลิตในประเทศ
จะยังคงมีการควบคุมราคาให้ไม่เกิน 2.50 บ./ชิ้น
ส่วนหน้ากากนําเข้าจะบวกจากต้นทุนได้ไม่เกิน 60%
.
จึงขอความร่วมมือประชาชน
หากพบการขายหน้ากากอนามัยเกินราคาที่กําหนด
สามารถแจ้งได้ที่ สายด่วน 1569 ตลอด 24 ชม.
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ระวัง! ตกเป็นเหยื่อโฆษณาอาหารเสริมเกินจริง
ผ่อนผัน! ใบขับขี่หมดอายุใช้ได้ถึง 31 มี.ค. 64
ตอบข้อสงสัย เกษตรกร ต้องลงทะเบียน “เราชนะ” หรือไม่?
มาก ถึง มากที่สุด ! ประชาชนส่วนใหญ่พอใจรัฐบาล
ชู “เมืองโบราณศรีเทพ” เป็นมรดกโลก
รัฐบาลไทย-ข่าวทำเนียบรัฐบาล-กระทรวงยุติธรรมร่วมลงนามบันทึกข้อตกลงความร่วมมือ (MOU) กับสำนักงานศาลยุติธรรม เพื่อเชื่อมโยงแลกเปลี่ยนข้อมูลระหว่างหน่วยงานในกระบวนการยุติธรรม
วันศุกร์ที่ 22 มกราคม 2564
กระทรวงยุติธรรมร่วมลงนามบันทึกข้อตกลงความร่วมมือ (MOU) กับสํานักงานศาลยุติธรรม เพื่อเชื่อมโยงแลกเปลี่ยนข้อมูลระหว่างหน่วยงานในกระบวนการยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ร่วมลงนามบันทึกข้อตกลงความร่วมมือ (MOU) การดําเนินงานของศูนย์แลกเปลี่ยนข้อมูลกระบวนการยุติธรรม (Data Exchange Center : DXC) ระหว่างสํานักงานศาลยุติธรรมและกระทรวงยุติธรรม
ในวันพฤหัสบดีที่ ๒๑ มกราคม ๒๕๖๔ เวลา ๑๑.๐๐ น.​
ณ ห้องประชุมศาลอาญา อาคารศาลอาญา ชั้น ๑๐
แขวงจอมพล เขตจตุจักร กรุงเทพมหานคร
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม​
ร่วมลงนามบันทึกข้อตกลงความร่วมมือ (MOU) การดําเนินงานของศูนย์แลกเปลี่ยนข้อมูล
กระบวนการยุติธรรม (Data Exchange Center : DXC)
ระหว่างสํานักงานศาลยุติธรรมและกระทรวงยุติธรรม
โดยมี นายพงษ์เดช วานิชกิตติกูล เลขาธิการสํานักงานศาลยุติธรรม
นายศุภกิจ แย้มประชา รองเลขาธิการสํานักงานศาลยุติธรรม
และพันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม ร่วมลงนาม
เพื่อเชื่อมโยงแลกเปลี่ยนข้อมูลระหว่างหน่วยงานในกระบวนการยุติธรรม
โอกาสนี้ ปลัดกระทรวงยุติธรรม​ กล่าวใจความสําคัญตอนหนึ่งว่า
กระทรวงยุติธรรม ได้จัดตั้งศูนย์แลกเปลี่ยนข้อมูลกระบวนการยุติธรรม หรือ DXC ขึ้น เพื่อจัดทําระบบ
ให้มีการเชื่อมโยงและแลกเปลี่ยนข้อมูลระหว่างหน่วยงานในกระบวนการยุติธรรมขึ้น
เพื่อสนับสนุนการอํานวยความยุติธรรมให้แก่ประชาชน ซึ่งการดําเนินงานของศูนย์ DXC ตลอดระยะเวลา
กว่า ๑๐ ปี จนถึงปัจจุบันได้มีหน่วยงานเข้าร่วมเป็นเครือข่ายทั้งสิ้น ๒๕ หน่วยงาน รวม ๔๑ ฐานข้อมูล
สําหรับการลงนามบันทึกข้อตกลงความร่วมมือในครั้งนี้ กระทรวงยุติธรรมมุ่งส่งเสริมให้เกิดประโยชน์กับผู้ปฏิบัติงานของสํานักงานศาลยุติธรรม ในการเข้าถึงข้อมูลที่มีการแลกเปลี่ยนกับหน่วยงานต่างๆ ในการสืบค้นข้อมูลบนระบบ DXC เพื่อประกอบการพิจารณาและสนับสนุนดําเนินการตามอํานาจหน้าที่ของสํานักงาน
ศาลยุติธรรม ก่อให้เกิดการบูรณาการตามนโยบายของรัฐบาลในการแลกเปลี่ยนข้อมูลกระบวนการยุติธรรม และจะทําให้ภาพของการเชื่อมโยงข้อมูลมีความครบถ้วน สมบูรณ์มากยิ่งขึ้น ตั้งแต่กระบวนการเริ่มต้น กระบวนการสนับสนุน กระบวนการดําเนินคดี กระบวนการพิจารณาพิพากษาคดี
ไปจนถึงกระบวนการบังคับโทษ ทั้งนี้ เพื่อประโยชน์ของกระบวนการยุติธรรมในภาพรวมต่อไป
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 15 - 21 มกราคม 2564
วันศุกร์ที่ 22 มกราคม 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 15 - 21 มกราคม 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 15 - 21 มกราคม 2564 พบการกระทําผิด จํานวน 750 คดี คิดเป็นเงินค่าปรับ 12.00 ล้านบาท
นายณัฐกร อุเทนสุต ผู้อํานวยการสํานักแผนภาษี รักษาการในตําแหน่งที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 15 - 21 มกราคม 2564) พบว่ามีการกระทําผิด จํานวน 750 คดี คิดเป็นเงินค่าปรับ 12.00 ล้านบาท โดยแยกเป็น สุรา จํานวน 435 คดี ค่าปรับ 3.37 ล้านบาท ยาสูบ จํานวน 207 คดี ค่าปรับ 5.19 ล้านบาท ไพ่ จํานวน 13 คดี ค่าปรับ 0.14 ล้านบาท น้ํามันและผลิตภัณฑ์น้ํามัน จํานวน 36 คดี ค่าปรับ 1.81 ล้านบาท รถจักรยานยนต์ จํานวน 42 คดี ค่าปรับ 1.11 ล้านบาท และสินค้าอื่น ๆ จํานวน 17 คดี ค่าปรับ 0.38 ล้านบาท โดยมีของกลางแยกเป็นน้ําสุรา จํานวน 6,816.688 ลิตร ยาสูบ จํานวน 5,885 ซอง ไพ่ จํานวน 495 สํารับ น้ํามันและผลิตภัณฑ์น้ํามัน จํานวน 37,350.000 ลิตร รถจักรยานยนต์ จํานวน 54 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 21 มกราคม 2564 พบว่ามีการกระทําผิด จํานวน 9,049 คดี คิดเป็นเงินค่าปรับ 164.04 ล้านบาท โดยแยกเป็น สุรา จํานวน 5,147 คดี ค่าปรับ 47.20 ล้านบาท ยาสูบ จํานวน 2,708 คดี ค่าปรับ 62.51 ล้านบาท ไพ่ จํานวน 210 คดี ค่าปรับ 2.25 ล้านบาท น้ํามันและผลิตภัณฑ์น้ํามัน จํานวน 349 คดี ค่าปรับ 21.45 ล้านบาท น้ําหอม จํานวน 35 คดี ค่าปรับ 1.62 ล้านบาท รถจักรยานยนต์ จํานวน 420 คดี ค่าปรับ จํานวน 11.07 ล้านบาท และสินค้าอื่น ๆ จํานวน 180 คดี ค่าปรับ 17.94 ล้านบาท โดยมีของกลางแยกเป็นน้ําสุรา จํานวน 178,941.116 ลิตร ยาสูบ จํานวน 201,824 ซอง ไพ่ จํานวน 13,057 สํารับ น้ํามันและผลิตภัณฑ์น้ํามัน จํานวน 630,976.000 ลิตร น้ําหอม จํานวน 82,188 ขวด รถจักรยานยนต์ จํานวน 596 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ตอบข้อสงสัย เกษตรกร ต้องลงทะเบียน “เราชนะ” หรือไม่?
วันศุกร์ที่ 22 มกราคม 2564
ตอบข้อสงสัย เกษตรกร ต้องลงทะเบียน “เราชนะ” หรือไม่?
...
กรณีมีข้อสงสัยเกี่ยวกับผู้ประกอบอาชีพเกษตรกร
ว่าจะต้องลงทะเบียนเข้าร่วมโครงการ “เราชนะ”
เพื่อรับเงินช่วยเหลือ 3,500 บาท/เดือน เป็นเวลา 2 เดือนหรือไม่?
.
เรื่องนี้กระทรวงการคลังได้ออกมาเคลียร์ชัดว่า
เกษตรกรถือเป็นหนึ่งในผู้ประกอบอาชีพอิสระ
ดังนั้น จึงอยู่ในข่ายที่จะได้รับเงินเยียวยา
.
สําหรับเกษตรกรที่ถือบัตรสวัสดิการฯ
หรือเข้าร่วมโครงการคนละครึ่ง
หรือ โครงการเราเที่ยวด้วยกัน มาแล้ว
กลุ่มนี้ไม่จําเป็นต้องลงทะเบียนใหม่
โดยเงินจะโอนเข้าตามช่องทางและวันที่กําหนด
.
แต่ถ้าเป็นเกษตรกรที่ไม่เคยลงทะเบียน
โครงการใด ๆ ของรัฐมาก่อน
หรือไม่มีชื่อในระบบฐานข้อมูลของรัฐ
จะต้องลงทะเบียนเข้าร่วมโครงการผ่าน www.เราชนะ .com
.
เหตุผลที่ต้องให้เกษตรกรที่ไม่อยู่ในฐานข้อมูลภาครัฐ
ลงทะเบียน "เราชนะ" ในครั้งนี้
ทั้งที่การเยียวยาในโครงการเราไม่ทิ้งกัน ที่ผ่านมา
ไม่ต้องมาลงทะเบียน เพราะใช้ข้อมูลการขึ้นทะเบียนเกษตรกร
ของกระทรวงเกษตรและสหกรณ์
.
ก็เพราะว่า ฐานข้อมูลของกระทรวงเกษตรฯ นั้น
เป็นฐานข้อมูลครัวเรือน ไม่ใช่รายบุคคล
ดังนั้น เพื่ออัพเดทข้อมูลรายตัวเกษตรกรที่ได้รับผลกระทบ
จึงต้องลงทะเบียนใหม่อีกครั้ง
เพื่อให้สามารถเยียวยาเกษตรกรได้อย่างตรงจุด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการด้านความมั่นคงปลอดภัยไซเบอร์ ครั้งที่ ๑/๒๕๖๔
วันศุกร์ที่ 22 มกราคม 2564
กระทรวงยุติธรรม ประชุมคณะอนุกรรมการด้านความมั่นคงปลอดภัยไซเบอร์ ครั้งที่ ๑/๒๕๖๔
นายนิยม เติมศรีสุข รองปลัดกระทรวงยุติธรรม เป็นประธานการประชุมคณะอนุกรรมการด้านความมั่นคงปลอดภัยไซเบอร์ของกระทรวงยุติธรรม ครั้งที่ ๑/๒๕๖๔ ผ่านสื่ออิเล็กทรอนิกส์
ในวันศุกร์ที่ ๒๒ มกราคม ๒๕๖๔ เวลา ๐๙.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ถนนแจ้งวัฒนะ กรุงเทพฯนายนิยม เติมศรีสุข รองปลัดกระทรวงยุติธรรม เป็นประธานการประชุมคณะอนุกรรมการด้านความมั่นคงปลอดภัยไซเบอร์ของกระทรวงยุติธรรม ครั้งที่ ๑/๒๕๖๔ ผ่านสื่ออิเล็กทรอนิกส์ โดยมีคณะอนุกรรมการฯ ผู้แทนหน่วยงานในสังกัดกระทรวงยุติธรรม และผู้ที่เกี่ยวข้อง เข้าร่วมฯ
เพื่อกําหนดแนวทางในการจัดทํารายละเอียดโครงการด้านเทคโนโลยีสารสนเทศและการสื่อสารด้านความมั่นคงปลอดภัยไซเบอร์ของกระทรวงยุติธรรม และพิจารณาโครงการด้านความมั่นคงปลอดภัยไซเบอร์ของส่วนราชการในสังกัดกระทรวงยุติธรรม รวมทั้งรับทราบความคืบหน้าการดําเนินงานปรับปรุงและพัฒนาระบบความปลอดภัยไซเบอร์ ได้แก่ การปรับ Network Diagram ของหน่วยงานในสังกัดกระทรวงยุติธรรมให้อยู่ในรูปแบบเดียวกัน การใช้ระบบเครือข่ายอินเตอร์เน็ตร่วมกันของหน่วยงาน การใช้ระบบคลาวด์คอมพิวติ้ง (Cloud Computing System) การใช้งานระบบเครื่องคอมพิวเตอร์แม่ข่าย และลูกข่าย
โอกาสนี้ รองปลัดกระทรวงยุติธรรม กล่าวใจความตอนหนึ่งว่า "การรักษาความมั่นคงปลอดภัยไซเบอร์ของกระทรวงยุติธรรม จะต้องมีความเป็นเอกภาพ มีทิศทางที่ชัดเจน และดําเนินงานอย่างเป็นระบบ เพื่อให้เกิดประสิทธิภาพและตอบโจทย์นโยบายทุกระดับ"